Patrick O’Brian

Patrick O’Brian (døpenavn Richard Patrick Russ; 1914–2000) var en engelsk forfatter.

Patrick O’Brian er først og fremst kjent for Aubrey/Maturin-serien, 20 marinehistoriske romaner fra Napoleonskrigene sentrert rundt vennskapet mellom den engelske marineoffiseren Jack Aubrey og den irsk–katalanske legen Stephen Maturin. Serien er kjent for sin grundige research, autentiske sjømannsterminologi og -språk, og detaljerte beskrivelse av livet tidlig på 1800-tallet. En delvis ferdigstilt 21. roman i serien ble publisert posthumt.

 Liv og virke 
Patrick O'Brian var sønn av en tyskættet lege og en engelsk mor av irsk avstamming. Moren døde da han var tre år og biografene beskriver en barndom preget av sykdom, sporadisk skolegang og lange perioder hjemme med faren og stemoren.

I 1934 gjorde O'Brian et mislykket forsøk på å bli pilot i Royal Air Force. Året etter bosatte han seg i London  og i 1936 giftet han seg med Elizabeth Jones som han fikk to barn med. O'Brian forlot kone og barn for å bosette seg i familiens avsidesliggende hytte, men vendte etterhvert tilbake til London der han arbeidet under krigen. Kommentatorer og biografen Dean King har hevdet at O'Brian var aktivt involvert i etterretningsarbeid og kanskje spesialoppdag utenfor England, og at disse erfaringene har inspirert karakteren Stephen Maturin som er etterretningsagent, men O'Brians stesønn Nikolai Tolstoy har imøtegått disse påstandene. Ifølge Tolstoy arbeidet O'Brian som frivillig ambulansesjåfør under Londonblitzen der han møtte sin andre kone Mary etter at hun var blitt separert fra den russiskfødte adelsmannen og advokaten grev Dimitri Tolstoy. Mary og Patrick  bodde sammen under krigens siste år, og i juli 1945 giftet de seg etter at begges skilmisser var gått i orden. Måneden etter bryllupet endret han navn fra Richard Patrick Russ til Patrick O'Brian.

Mellom 1945 og 1949 bodde ekteparet i en avsidesliggende walisisk dal – i denne perioden levde de på Marys lille lønn og den begrensede inntekten Patricks forfatterskap innbrakte. I 1949 bosatte de seg i den katalanske landsbyen Collioure i Syd-Frankrike. O'Brians anseelse i England økte gradvis gjennom de førti årene de bodde her, både som forfatter og som oversetter av franske bøker, blant annet oversatte han den kjente Papillon av Henri Charrière. Tidlig på 1990-tallet ble Aubrey/Maturin-serien relansert på det amerikanske markedet, noe som førte til at kritikerne ble oppmerksomhet på serien med en påfølgende økning av salget av bøkene hans både i USA og Storbritannia. De syv første bøkene i  Aubrey/Maturin-serien foreligger i norsk oversettelse ved Dag Heyerdahl Larsen.

Patrick O'Brian beskyttet privatlivet med stor intensitet; han oppga ingen biografiske opplysninger på bokomslagene, og ble han presset ga han så lite privat informasjon som mulig og lot gjerne feilaktige opplysninger stå uimotsagt. Eksempelvis gikk han lenge for å være irsk.

Han døde januar 2000 i et hotell i Dublin, og er gravlagt i Collioure ved siden av Mary O'Brian.

 Bibliografi 
 Aubrey/Maturin-serien  
Utdypende artikkel
Aubrey/Maturin-serien
 Master and Commander (1970). – Utgitt på norsk som Første kommando (2002)
 Post Captain (1972). – Utgitt på norsk som Orlogskaptein (2003)
 HMS Surprise (1973). – Utgitt på norsk som HMS Surprise (2004)
 The Mauritius Command (1977). – Utgitt på norsk som Toktet til Mauritius (2005)
 Desolation Island (1978). – Utgitt på norsk som Den ødeste øy (2006)
 The Fortune of War (1979). – Utgitt på norsk som Hell i krig (2008)
 The Surgeon's Mate (1980). – Utgitt på norsk som Skipslegens makker (2009)
 The Ionian Mission (1981). – Utgitt på norsk som Oppdrag på det joniske hav (2011)
 Treason's Harbour (1983). – Utgitt på norsk som Svikefull havn (2012)
 The Far Side of the World (1984). – Utgitt på norsk som Den andre siden av verden (2013)
 The Reverse of the Medal (1986). - Utgitt på norsk som Baksiden av medaljen (2014)
 The Letter of Marque (1988). - Utgitt på norsk som Kaperskip (2015)
 The Thirteen Gun Salute (1989). - Utgitt på norsk som 13-skudds salutt (2017)
 The Nutmeg of Consolation (1991)
 Clarissa Oakes (1992) – (The Truelove i USA)
 The Wine-Dark Sea (1993)
 The Commodore (1995)
 The Yellow Admiral (1996)
 The Hundred Days (1998)
 Blue at the Mizzen (1999)
 The Final Unfinished Voyage of Jack Aubrey (2004) – (21 i USA)

De første sju bøkene i serien er oversatt av Dag Heyerdal Larsen. Fra og med  Oppdrag på det joniske hav (2011) oversettes serien av Fartein Døvle Jonassen.

 Andre romaner 
 Caesar (1930)
 Hussein (1938)
 Three Bear Witness (1952)
 The Frozen Flame (1953)
 The Road to Samarcand (1954)
 The Golden Ocean (1956)
 The Unknown Shore (1959)
 Richard Temple (1962)

 Novellesamlinger 
 Beasts Royal (1934)
 The Last Pool and Other Stories (1950)
 The Walker and Other Stories (1955)
 Lying in the Sun and Other Stories (1956)
 The Chian Wine and Other Stories (1974)
 Collected Short Stories (1994)

 Sakprosa 
 Men-of-War: Life in Nelson's Navy (1974). ISBN 0-393-03858-0
 Picasso (1976; opprinnelig Pablo Ruiz Picasso). ISBN 0-00-717357-1
 Joseph Banks: A Life (1987) The Harvill Press, London. Paperback reprint, 1989. ISBN 1-86046-406-8

 Oversettelser til engelsk 
 Papillon av Henri Charrière.  London, Hart-Davis (1970)
 Banco: The further adventures of Papillon av Henri Charrière.  New York, William Morrow (1973)

 Biografier 



Også av betydning under studiet av O'Brian:



Bøker som kan være til hjelp i å forstå de mange maritime begrepene som O'Brian brukte, og til å følge reisene på kartetet:
 King, Dean et al.: A Sea of Words. A Lexicon and Companion for Patrick O' Brian's Seafaring Tales, New York 1995
 King, Dean et al.: Harbors and High Seas. An Atlas and Geographical Guide to the Aubrey-Maturin Novels of Patrick O' Brian, New York 1996

 Referanser 

 Eksterne lenker 




  A Gunroom Guide to Patrick O'Brian Web Resources 
  Bolitho & Co. Marinehistoriske romaner
  HMS Lydia – En wiki over marinehistoriske romaner (inklusive Aubrey/Maturin-serien)
  Patrick O'Brian Home Page  – Introduksjon til forfatteren og bøkene hans, av hans amerikanske forlegger.
  WikiPOBia  – En wiki som har som mål å utstyre Patrick O'Brians skrifter med forklarende noter («annotere»).
  Patrick O'Brian Mapping Project – Et Google Map-prosjekt som kartlegger reisene i Aubrey/Maturin-seriens 21 bøker.
  Daisya obriani – En snutebille oppkalt etter O'Brian

Kategori:Engelske forfattere
Kategori:Engelske novellister
Kategori:Personer fra distriktet Chiltern i Buckinghamshire